Antonio News – Όλα στη φόρα – Ο ΚΑΙΡΟΣ ΓΙΑ ΑΥΡΙΟ Σαββάτο 18 Νοεμβρίου 2017
Ο ΚΑΙΡΟΣ ΓΙΑ ΑΥΡΙΟ Σαββάτο 18 Νοεμβρίου 2017
Νοέ 17, 2017 antonio Κοινωνία 0
Το Σαββάτο 18 Νοεμβρίου 2017 αναμένονται νεφώσεις με βροχές και καταιγίδες, και βελτίωση από το απόγευμα στα κεντρικά και βόρεια ηπειρωτικά. Πιο συγκεκριμένα, έως το μεσημέρι περίπου, βροχές θα σημειωθούν σε όλη σχεδόν την χώρα ενώ καταιγίδες θα εκδηλωθούν στη Μακεδονία, τη Θράκη, το Βόρειο, Κεντρικό και Νοτιοδυτικό Αιγαίο, την Ανατολική Στερεά, την Πελοπόννησο και το Ιόνιο. Τα φαινόμενα στη Μακεδονία, τη Θράκη, την Ανατολική Στερεά και το Αιγαίο, θα είναι κατά τόπους ισχυρά, ενώ ιδιαίτερα στην Ανατολική Στερεά και το Αιγαίο θα συνοδεύονται από χαλάζι και ισχυρές ριπές ανέμου. Στη συνέχεια και σταδιακά έως το βράδυ, τα φαινόμενα θα περιοριστούν κυρίως στη Θράκη, το Ανατολικό, Κεντρικό και Νότιο Αιγαίο, τη Στερεά Ελλάδα, την Πελοπόννησο και το Νότιο Ιόνιο. Χιόνι ή χιονόνερο θα πέσει στα ορεινά ηπειρωτικά με υψόμετρο πάνω από 1800 μέτρα. Σημειώνεται ότι προς το βράδυ στην Νοτιοδυτική Πελοπόννησο οι άνεμοι θα φτάνουν τοπικά τα 8 μποφόρ. Η ορατότητα κατά τη διάρκεια της νύχτας και νωρίς το πρωί θα είναι τοπικά περιορισμένη, κυρίως στα ηπειρωτικά.
Συγκλονιστικό ΒΙΝΤΕΟ - Η στιγμή του σοβαρού τραυματισμού της δικηγόρου στα Εξάρχεια ΧΑΜΟΣ ΣΤΑ ΕΞΑΡΧΕΙΑ: Βροχή από μολότοφ και δακρυγόνα – Χιλιάδες αστυνομικοί στο Πολυτεχνείο (ΦΩΤΟ-ΒΙΝΤΕΟ)